Murry Wilson

Murry Gage Wilson (født 2. juli 1917, død 4. juni 1973Murry Gage Wilson hos geni.com) var en amerikansk låtskriver, musiker, plateprodusent og manager for The Beach Boys, hvor blant andre hans sønner Brian, Carl og Dennis samt hans nevø Mike Love var medlemmer. 

 Karriere 
Murry Wilson startet å skrive låter etter at han var utsatt for en arbeidsulykke hvor han mistet det ene øyet“I’m A Genius Too, Y’ Know!”: Peter Bagge’s genius “Rock ‘n’ Roll Dad”  hos nightflight.com. Hans mest kjente sang var «Two-Step Side-Step». Han hadde ikke spesielt stor suksess som låtskriver, men lærte seg å spille flere instrumenter. Dette var ferdigheter han lærte videre til sine sønner.

I 1962 klarte han å skaffe The Beach Boys platekontrakt med Capitol RecordsThe Greatest Momagers and Dadagers in the Business hos rollingstone.com. Han var kjent som en dominerende og manipulativ mann, noe hans sønner erfarte både privat og som musikere. Ifølge Brian Wilson selv var det faren som sørget for at han mistet hørselen på sitt høyre øre, etter at faren hadde slått ham i hodet med en treplanke.

Som manager var han kontrollerende og hengte seg ofte opp i detaljer rundt bandets musikk og image. Dette, i tillegg til at han var voldelig mot sine sønner, gjorde at forholdet mellom bandet og ham ble stadig mer anstrengt«The Beach Boys poison-pen letter» theguardian.com. I 1964, under innspillingen av sangen «I Get Around», hadde bandet fått nok. Brian gikk bort til sin far og ga ham sparken som bandets managerFLASHBACK: THE BEACH BOYS RECORD 'I GET AROUND'  hos wmmr.com. 

Etter dette var han manager og produsent for band som The Sunrays og The Honeys. Disse bandene klaget på at Murry forøkte å få dem til å bli rene The Beach Boys-kopier. I 1969 solgte han selskapet Sea of Tunes som eide rettighetene til The Beach Boys' musikk uten bandets viten og viljeTHE BEACH BOYS VS. CAPITOL RECORDS hos ultimateclassicrock.com. Han fortsatte også å gi The Beach Boys råd etter at han ble sparket, og skrev også sangen «Break Away» sammen med Brian Wilson under psevdonymet Reggie Dunbar.

4. juni 1973 døde han av et hjerteinfarkt, 55 år gammel.

 Diskografi 
 1967 The Many Moods of Murry Wilson

 Referanser 

 Eksterne lenker   


Kategori:Plateprodusenter fra USA
Kategori:Låtskrivere fra USA
Kategori:Musikere fra USA
Kategori:The Beach Boys
Kategori:Personer fra Reno County i Kansas
Kategori:Personer fra Los Angeles